
Arvamus karistusseadustiku muutmise seaduse eelnõu väljatöötamiskavatsuse (lastevastaste seksuaalkuritegude aegumistähtajad) kohta

Eesti Naisuurimus- ja Teabekeskus (ENUT) toetab ja tervitab plaani pikendada lastevastaste seksuaalkuritegude aegumistähtaegu. 
Teaduskirjandusest on teada, et lapsena kogetud seksuaalvägivallast sageli ei teatata[footnoteRef:1]. Suurte elanikeküsitluste järgi võib lapsena kogetud seksuaalkuriteost teatamata jätmise osakaal olla üle 40%.[footnoteRef:2] Sealjuures ei erine see muster kultuuriti. Noorte puhul jätavad kogetud seksuaalkuriteost teatamata tüdrukutest sagedamini poisid.[footnoteRef:3] Teaduskirjandusest on teada ka see, et need, kes lõpuks oma lapseea vägivallakogemustest räägivad, teevad seda palju aastaid hiljem.[footnoteRef:4] [1:  Alaggia, R., Collin-Vézina, D., & Lateef, R. (2019). Facilitators and barriers to child sexual abuse (CSA) disclosures: A research update (2000–2016). Trauma, violence, & abuse, 20(2), 260-283.]  [2:  Mathews, B., Finkelhor, D., Collin-Vézina, D., Malacova, E., Thomas, H. J., Scott, J. G., ... & Lawrence, D. (2025). Disclosure and non-disclosure of childhood sexual abuse in Australia: Results from a national survey. Child Abuse & Neglect, 160, 107183.]  [3:  Hietamäki, J., Husso, M., Arponen, T., & Lahtinen, H. M. (2024). Differences between girls and boys in the disclosure of sexual violence. Journal of interpersonal violence, 39(11-12), 2629-2654.]  [4:  Hébert, M., Tourigny, M., Cyr, M., McDuff, P., & Joly, J. (2009). Prevalence of childhood sexual abuse and timing of disclosure in a representative sample of adults from Quebec. The Canadian Journal of Psychiatry, 54(9), 631-636; Easton, S. D. (2013). Disclosure of child sexual abuse among adult male survivors. Clinical Social Work Journal, 41(4), 344-355.] 

Seega on oluline, et karistusseadustikus kuritegude aegumistähtaegu puudutav regulatsioon ei pärsiks ohvrite õigusi ning lastevastased seksuaalkuriteod ei aeguks enne, kui kannatanud on valmis nendest kuritegudest õiguskaitseasutusi teavitama.
Lanzarote´i konventsiooni rakendamise kohta läbiviidud võrdleva analüüsi järgi on osalisriikide aegumisregulatsioonide vahel suur varieeruvus, sh on Eesti riikide hulgas, kus aegumistähtaeg on üks lühematest.[footnoteRef:5] Aegumistähtaja pikendamise vajadus on selgelt põhjendatud ka kõne all olevas väljatöötamiskavatsuses. [5:  M.A. Kostopoulou, Comparative study of the statutes of limitations in respect of sexual offences against children in the States Parties to the Lanzarote Convention, May 2023, pp. 27-28. Kättesaadav veebis:
https://rm.coe.int/comparative-study-of-the-statutes-of-limations-in-respect-of-sexual-of/1680ac931d. ] 

Toetame VTK-s esitatud nii lahendusvarianti 2 (aegumatus) kui ka 3 (aegumise pikendamine).
Juhime tähelepanu vajadusele lisada kehtiva õiguse muutmisele tegevused, mille eesmärk on õiguskaitseorganite töötajate koolitamine ja nende hoiakute kujundamine, sest isegi täiskasvanust seksuaalvägivalla ohvri puhul on tõhusa õiguskaitse saamisel suur takistus politseinike, prokuröride ja kohtunike ebasoodsad hoiakud ning vähene teadlikkus ohvrikesksest menetlusest ja vägivallaga tekitatud trauma mõjust.[footnoteRef:6]  [6:  Näiteks järgmised uuringud: Tinn, M., Järviste, L., Teidla-Kunitsõn, G. ja Sepper, M-L (2024). Seksuaalvägivalla kohtueelne uurimine. Mõttekoda Praxis. https://www.praxis.ee/uploads/2024/03/Seksuaalvagivalla-kohtueelne-uurimine.pdf; Rajaveer, L., Kaljuvee, E., Aavik, K. (2023). Lähisuhtevägivallaga seotud teadmised ja hoiakud päästekorraldajate ja politseinike seas. Rakendusliku Antropoloogia Keskus. https://www.siseministeerium.ee/sites/default/files/documents/2023-09/LO%CC%83PPRAPORT%20%28LSV%29%20RAK.pdf. ] 

